Tharman Shanmugaratnam. Tharman Shanmugaratnam , asosan Tharman nomi bilan tanilgan, (1957-yil 25-fevralda tugʻilgan) – singapurlik siyosatchi va iqtisodchi, Singapurning saylangan prezidenti. Prezident etib saylanishiga qadar Tharman 2019—2023-yillarda Singapur katta vaziri, 2015—2023-yillarda Ijtimoiy siyosat boʻyicha muvofiqlashtiruvchi vazir, 2011—2023-yillarda Singapur Pul-kredit boshqarmasi raisi lavozimlarida ishlagan. Tharman asosan iqtisodiy va ijtimoiy siyosat bilan bogʻliq masalalar boʻyicha iqtisodchi. Shuningdek, bir vaqtning oʻzida turli xalqaro kengashlar va komissiyalarni boshqargan. Hozirgi vaqtda Tharman davlat va xususiy sektor hamda akademik doiralarning iqtisodiy va moliyaviy yetakchilaridan iborat global kengash boʻlmish Oʻttizlik guruhining Vasiylik kengashi raisi hisoblanadi. Shuningdek, Ngozi Okonjo-Iweala, Mariana Mazzucato va Johan Rockströmlar bilan suv iqtisodiyoti boʻyicha global komissiyaga hamraislik qiladi. Uning dastlabki tavsiyalari 2023-yil mart oyida boʻlib oʻtgan BMT suv konferensiyasi natijalarini shakllantirishga yordam berdi. Tharman, shuningdek, 2021-yildan beri Pandemiyaga tayyorgarlik va javob choralarini global moliyalashtirish boʻyicha G20 yuqori darajadagi mustaqil komissiyasi hamraisi hisoblanadi. 2017-yilda Tharman G20 Global moliyaviy boshqaruv boʻyicha taniqli shaxslar guruhiga rais etib tayinlangan. Eslatmalar.